Jacques Dasbourg

De Jacques Dasbourg, gebuer de 5. Juni 1879 zu Veianen, a gestuerwen de 25. Mee 1920 zu Réiden op der Atert, war e lëtzebuergesche Moler.

Hien huet op der École supérieure des Arts décoratifs zu Stroossbuerg an der Münchener Konschtakademie studéiert. Hien huet sech ufanks zu München etabléiert a sech do als Freskemoler fir Kierchen en Numm gemaach.

Um Ufank vum Éischte Weltkrich ass de Jacques Dasbourg hannescht op Lëtzebuerg gaangen, wou e Konschterzéier an der Handwierkerschoul gouf.

Et gëtt en ettlech Portraiten a Landschaftsbiller vun him, am realistesche Stil.

Hien ass den Dafpätter vum Jacques Dasbourg (1906-1991) vu Veianen.Jacques Dasbourg (1906-1991) rétrospective.- Commission culturelle de Bissen, juin 1995

 Kuckt och 
 Lëscht vu lëtzebuergesche Konschtschafenden

Kategorie:Gebuer 1879
Kategorie:Gestuerwen 1920
Kategorie:Lëtzebuergesch Moler